
Okresný súd Vranov nad Topľou 7P/114/2024 8824202025 29. 01. 2026 JUDr. Martina Melníková ECLI:SK:OSVT:2026:8824202025.3
Uznesenie Okresný súd Vranov nad Topľou v právnej veci manželky (navrhovateľky): A. B., nar. XX.XX.XXXX, bytom C. D. XX, E.. F. G. H., H. I. G. X, XXXXX J. (D.), G., právne zast.: JUDr. Miloš Kaščák, advokát, so sídlom Kalinčiakova 10, 093 01 Vranov nad Topľou, proti manželovi, ktorý návrh nepodal: F. B., nar. XX.XX.XXXX, bytom K. XXX/XX, L., E.. D., H. M. XX, XXXXX N., G., právne zast.: JUDr. Ing. Anna Bilecová, advokátka, so sídlom Námestie osloboditeľov 77, Michalovce, za účasti mal. detí: mal. F. B., nar. XX.XX.XXXX a mal. A. B., nar. XX.XX.XXXX, obaja bytom pri matke, zastúpené kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou o rozvod manželstva a úpravu práv a povinnosti k maloletým deťom na čas po rozvode, takto rozhodol: I.Konanie z a s t a v u j e . II.Žiaden z účastníkov n e m á nárok na náhradu trov konania. odôvodnenie: 1. Manželka sa návrhom podaným na tunajší súd dňa 24.10.2024 domáhala, aby súd manželstvo účastníkov konania rozviedol a upravil práva a povinnosti rodičov k mal. dieťaťu na čas po rozvode. 2. Uznesením č.k. 7P/114/2024-58 zo dňa 15.01.2025 na návrh oboch manželov súd konanie prerušil. Toto uznesenie nadobudlo právoplatnosť 23.01.2025. 3. Podľa § 98 ods. 1, ods. 2 zákona č. 161/2015 Z.z. Civilného mimosporového poriadku (ďalej len „CMP“), ak to účastníci zhodne navrhnú, súd konanie preruší. Súd v konaní pokračuje na návrh po uplynutí troch mesiacov, ak sa návrh na pokračovanie v konaní nepodá do jedného roka, súd konanie zastaví. 4. Nakoľko manželia nepodali do jedného roka od nadobudnutia právoplatnosti uznesenia o prerušení konania návrh na pokračovanie v konaní, súd s poukazom na vyššie uvedené zákonné ustanovenie, konanie zastavil. 5. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak. 6. Po právoplatnosti tohto rozhodnutia súd rozhodne o vrátení súdneho poplatku. Poučenie:
z účastníkov
Proti tomuto uzneseniu možno podať odvolanie do 15 dní od doručenia jeho písomného vyhotovenia na Okresný súd Vranov nad Topľou. V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody ) a čoho sa odvolateľ domáha (odvolací návrh).

